Жанна Літвіна: А хораша!.. А яшчэ, ведаеце, што не зрабілі беларускія журналісты? У нас няма гісторыі нашай журналістыкі апошніх 20-і гадоў – хаця б ад моманту ўсталявання суверэнітэту краіны. Зрабіць гэта – наш абавязак, тых, хто сам гэта перажыў. Гэта ўжо гісторыя, месцамі легендарная, і гэта не павінна знікнуць. Бо людзі сыходзяць: Ігар Гермянчук, Таццяна Сапач, Уладзімір Бабарыка, Віталь Тарас… А яны павінны застацца ў гісторыі. Ды што казаць, калі зніклі цэлыя выданні – гэта ж цэлы пласт, які таксама павінен застацца!